গণেশ চতুর্থীর দিন কেমন থাকবে আবহাওয়া? জানুন বিস্তারিত

ওয়েবডেস্ক- কয়েক দিন বৃষ্টির (Rain) হাত থেকে রেহাই মিলেছিল। কিন্তু আবহাওয়া দফতরের (Weather Office) পূর্বাভাস অনুযায়ী, বৃষ্টির সতর্কতা রয়েছে। ফের নিম্নচাপের (Low Pressure) ভ্রুকুটি। আজ বুধবার কলকাতা সহ দক্ষিণবঙ্গের (South Bengal Weather) জেলাগুলিতে আকাশ প্রধানত মেঘলা থাকবে। সেইসঙ্গে বৃষ্টি সহ বজ্রপাতের সম্ভাবনা রয়েছে।

মৌসম বিভাগের (IMD) রিপোর্ট অনুযায়ী, বঙ্গোপসাগরে একটি নিম্নচাপ তৈরি হয়েছে। যা আগামী ২৪ ঘণ্টায় সুস্পষ্ট নিম্নচাপের রূপ নেবে। তার জেরে রাজ্যের বিভিন্ন অংশে বৃষ্টিপাতের পূর্বাভাস রয়েছে। কলকাতার আকাশও আজ মেঘলা থাকবে, সেই সঙ্গে হালকা থেকে মাঝারি বৃষ্টির সতর্কতা রয়েছে। কলকাতায় আজ আংশিক মেঘলা আকাশ। বিক্ষিপ্তভাবে বজ্রবিদ্যুৎসহ হালকা বৃষ্টির সামান্য সম্ভাবনা। বৃহস্পতিবার থেকে শনিবার পর্যন্ত মূলত মেঘলা আকাশ । বজ্রবিদ্যুৎ সহ বৃষ্টির সম্ভাবনা বাড়বে। সঙ্গে ৩০ থেকে ৪০ কিলোমিটার গতিবেগে দমকা বাতাস বইতে পারে। বাতাসে জলীয় বাষ্পের পরিমাণ বেশি। বৃষ্টি না হলে আর্দ্রতাজনিত অস্বস্তি থাকবে।

উত্তর-পশ্চিম বঙ্গোপসাগর ও ওড়িশা উপকূলে সৃষ্ট এই নিম্নচাপটি আরও শক্তি বাড়াবে। এর প্রভাব রয়েছে ওড়িষ্যা সংলগ্ন এলাকায়। নিম্নচাপ দক্ষিণ দিকে ঝুঁকে রয়েছে। ক্রমশ পশ্চিম ও উত্তর-পশ্চিম দিকে এগোবে এই সিস্টেম। দক্ষিণবঙ্গে বজ্রবিদ্যুৎ সহ বৃষ্টির সম্ভাবনা। ভারী বৃষ্টির সম্ভাবনা নেই।

আজ দিনের সর্বোচ্চ তাপমাত্রা ৩২ ডিগ্রি সেলসিয়াস, ও সর্বনিম্ন তাপমাত্রা ২৬ ডিগ্রি সেলসিয়াসের আশেপাশে থাকবে। বৃষ্টিপাতের সম্ভাবনা ৮০ শতাংশ। বিকেলে বৃষ্টির পূর্বাভাস রয়েছে। বাতাসে আপেক্ষিক আর্দ্রতার পরিমাণ ৮১ থেকে ৯৯ শতাংশের মধ্যে ঘোরাফেরা করবে।

আরও পড়ুন- বৃষ্টি থেকে রেহাই মিলল? দেখুন আবহাওয়ার বড় আপডেট

বঙ্গোপসাগরে (Bay Of Bengal) উত্তর-পশ্চিমে ওড়িশা- পশ্চিমবঙ্গ উপকূলের কাছে একটি নিম্নচাপ তৈরি হয়েছে। ফলে এর প্রভাবে দক্ষিণবঙ্গ ও উত্তরবঙ্গের জেলাগুলিতে বৃষ্টিপাতের সম্ভাবনা তৈরি হয়েছে। নদিয়া, মুর্শিদাবাদ, দক্ষিণ ২৪ পরগনা, হাওড়া, হুগলি, পূর্ব মেদিনীপুর ও পশ্চিম মেদিনীপুরে বৃষ্টির পূর্বাভাস রয়েছে। বেশ কয়েকটি জায়গায় ভারী বৃষ্টির পূর্বাভাস রয়েছে।

বৃহস্পতিবার পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, উত্তর ২৪ পরগনা, দক্ষিণ ২৪ পরগনা, নদিয়া, হাওড়াতেও বৃষ্টি হবে। হালকা বৃষ্টি হবে কলকাতাতেও। শুক্রবার থেকে বৃষ্টি বাড়ার সম্ভাবনা দক্ষিণবঙ্গে। অধিক বৃষ্টির সম্ভাবনা পূর্ব মেদিনীপুর এবং পশ্চিম মেদিনীপুরের কিছু অংশে। মৎস্যজীবীদের উত্তর বঙ্গোপসাগরে যেতে নিষেধ করা হয়েছে। বৃহস্পতিবার পর্যন্ত সমুদ্রে যেতে নিষেধাজ্ঞা জারি থাকবে।

উত্তরবঙ্গে বিশেষ করে দার্জিলিং, কালিম্পং, জলপাইগুড়ি, কোচবিহার জেলায় ভারী থেকে অতি ভারী বৃষ্টির পূর্বাভাস রয়েছে। উত্তরবঙ্গে ভারী বৃষ্টির জন্য কমলা সতর্কতা (Orange Alert) জারি করা হয়েছে। শুক্রবার ভারী বৃষ্টির সম্ভাবনা দার্জিলিং কালিম্পং আলিপুরদুয়ার ও জলপাইগুড়ি জেলাতে। ভারী বৃষ্টি বিক্ষিপ্তভাবে এই জেলার কিছু জায়গায়। বাকি জেলাতেও বজ্রবিদ্যুৎসহ বৃষ্টির সম্ভাবনা বাড়তে পারে বলে অনুমান আবহাওয়াবিদদের।
শনিবারেও আলিপুরদুয়ার এবং কোচবিহারে ভারী বৃষ্টির সম্ভাবনা। রবিবার ও সোমবার বৃষ্টির পরিমাণ কমবে। বজ্রবিদ্যুৎ সহ বিক্ষিপ্তভাবে বৃষ্টি চলবে। বৃষ্টি না হলে আর্দ্রতা জনিত অস্বস্তি থাকবে।

দেখুন আরও খবর-